b'\n_START_ARTICLE_\nBratov\xc5\xa1\xc4\x8dina prstana\n_START_SECTION_\nVsebina\n_START_PARAGRAPH_\nMladi hobit Frodo Bisagin od svojega strica Bilba Bisagina podeduje Edini Prstan. Kmalu zatem izve, da je od tega prstana odvisna usoda Srednjega sveta, saj ga je potrebno uni\xc4\x8diti. Da bi uni\xc4\x8dil Prstan, se Frodo odpravi na nevarno potovanje v de\xc5\xbeelo Mordor, ki ji vlada Sauron. Potovanje naj bi se kon\xc4\x8dalo pri Gori Pogube. Na poti ga spremlja in mu pomaga Bratov\xc5\xa1\xc4\x8dina prstana, ki jo ustanovijo v Razendelu. Tu se mu pridru\xc5\xbeijo: dva predstavnika ljudi (Aragorn, Boromir), \xc4\x8darovnik (Gandalf), vilinec (Legolas), trije hobiti (Pipin, Medo in Samo) ter \xc5\xa1krat (Gimli). Po odhodu iz Razendela morajo skozi rudnike Morije, kjer Gandalf med borbo z Balrogom pade v prepad. Bratov\xc5\xa1\xc4\x8dina mora pot nadaljevati brez njegove pomo\xc4\x8di._NEWLINE_Zatem prispejo v Lothlorienski zlati gozd, kjer bivajo gozdni vilinci. Po kraj\xc5\xa1em po\xc4\x8ditku vsak od \xc4\x8dlanov bratov\xc5\xa1\xc4\x8dine dobi dar od Lothlorinske gospe (Frodo je dobil svetlobo vilinske zvezde). Po reki se spustijo do gozda, kjer naj bi preno\xc4\x8dili. Tam jih napadejo Sarumanovi orki, ki ubijejo Boromirja ter ugrabijo Pipina in Meda. Frodo in Samo sama nadaljujeta pot proti Mordorju, ostali (Aragorn, Legolas in Gimli) pa se odpravijo re\xc5\xa1evat ugrabljena hobita.'